BG    BG BG 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 16.7.2008 
SEC(2008) 2119  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
придружителен  документ  към 
 
Предложение  за 
 
РЕГЛАМЕНТ  НА ЕВРОПЕЙСКИЯ  ПАРЛАМЕНТ  И НА СЪВЕТА  
 
относно  Схема  на Общността  за екомаркировка  
  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО  
 
{COM(2008) 401 окончателен } 
{SEC(2008) 2118} 
BG 2   BG Обобщение  на оценката  на въздействието  
Съгласно  член  20 от регламента  за екомаркировката1, схемата  на ЕС за екомаркировка , 
която  съществува  от 1992 г., следва  да бъде  преглеждана , след  което  Комисията  трябва  
да предлага  всякакви  подходящи  изменения  на този регламент . 
Главните  цели  на схемата  са да бъде  насърчено  устойчиво  развитото  производство  и 
потребление  на продукти , както  и устойчиво  развитото  предоставяне  и ползване  на 
услуги , чрез определяне  на реперни  показатели  за добри  екологични  характеристики . 
Като  насочва  към тях потребителите , екомаркировката  ще откроява  продуктите  и 
услугите , които  са в съответствие  с реперните  показатели , спрямо  останалите  продукти  
и услуги  от същата  категория . Също  така, необходимо  е схемата  за екомаркировка  да 
може  да се използва  като съставна  и ефективна  част от една  по-широка  политическа  
рамка  на Европейската  Комисия  за устойчиво  развито  потребление  и производство , 
чрез подходящото  ѝ свързване  с други  инструменти , като например : Зелените  
обществени  поръчки  (Green Public Procurement — GPP), Схемата  за екоуправление  и 
одит  (Eco-management and Audit System — EMAS) и Директивата  за екологичното  
проектиране . 
Процедурата  за преглед  и оценка  на въздействието  на екомаркировката  започна  през  
февруари  2002 г., с организирането  на широкомащабно  проучване  за оценка  на схемата  
за екомаркировка2. В допълнение  към този преглед , бяха  проведени  редица  
консултации  със заинтересовани  лица , като кулминация  на този процес  бе състоялото  
се в началото  на 2006 г. публично  обсъждане  по интернет , чиито  резултати  категорично  
показаха  необходимостта  от значителни  промени  в регламента  за екомаркировката . 
Оценката  на въздействието  показва , че сега действащата  схема  не постига  своите  цели  
поради  слабата  известност  на маркировката  и на недостатъчното  ѝ възприемане  от 
промишлеността , което  се дължи  наред  с други  фактори  и на прекалено  
бюрократичните  процедури  и управление .  
В оценката  на въздействието  са разгледани  три основни  варианта : продължаване  на 
сегашния  подход ; постепенно  премахване  на схемата ; или въвеждане  на изменения  в 
схемата . В рамките  на последния  вариант  са анализирани  няколко  подварианта  и после  
те са разгледани  като пакет  от мерки , представляващи  най-добрите  изменения  в 
схемата . След  анализ  на въздействието  бе избран  този последен  вариант . Ето защо  се 
предлага  следният  пакет  от мерки  за изменение  и опростяване  на схемата : 
● Формулиране  на регламента  по такъв  начин , че той по-добре  да съответства  и 
на други  устойчиво  развити  производствени  и потребителски  дейности ; 
● Отваряне  на обхвата  на екомаркировката ; 
● Въвеждане  на мерки  за насърчаване  на хармонизацията  с други  схеми  за 
екомаркировка : критериите  за екомаркировката  на ЕС да се превърнат  в 
образец  за други  екомаркировки ; ускорена  процедура  за възприемане  на 
критерии , разработени  от национални  схеми  за екомаркировка ; 
● Увеличаване  на групите  от продукти  / по-бързо  разработване  на критерии ; 
                                                 
1 Регламент  (ЕО) №1980/2000 на Европейския  парламент  и на Съвета  от 17 юли 2000 година  
относно  ревизирана  схема  на Общността  за присъждане  на знака  за екомаркировка  
(http://ec.europa.eu/environment/ecolabel/pdf/regulation/001980_en.pdf ) 
2 http://ec.europa.eu/environment/ecolabel/revision_en.htm  
BG 3   BG ● Въвеждане  на примерен  образец  за документацията  относно  критериите , за да 
може  тя да бъде  по-лесно  ползвана ; 
● Включване  при разработването  на критериите  на указания  за „зелени “ покупки  
от страна  на публичния  сектор ; 
● Опростяване  на процедурите  за оценка  и проверка  и премахване  на годишната  
такса ; 
● Въвеждане  на партньорски  проверки  на компетентните  органи ; 
● Популяризация  сред  участниците  в пазара . 
Очакванията  са, че това изменение  и опростяване  на схемата  ще доведе , от една  страна , 
до значително  увеличение  на броя  на дружествата , използващи  маркировката , 
следователно  и до увеличение  на продуктите  с екомаркировка  на пазара , а от друга  
страна  — до увеличаване  на броя  на потребителите , които  знаят  за екомаркировката  и 
желаят  да купуват  такива  продукти , както  и до използване  на критериите  за 
екомаркировка  при обществени  поръчки . Схемата  за екомаркировка  ще бъде  съставена  
по начин  да може  да бъде  използвана  от създателите  на политики , особено  в рамките  на 
Плана  за действие  за устойчиво  развито  потребление  и производство  (Sustainable 
Consumption and Production Action Plan) и ще се превърне  в полезен  реперен  показател  
и информационно  средство  за екологичните  характеристики  на продуктите  и услугите . 
Икономическото  и екологичното  въздействие  на схемата  ще зависи  от успешността  на 
екомаркировката , която  от своя  страна  ще зависи , наред  с други  фактори , от 
координирането  ѝ с други  политически  инструменти , насочени  към насърчаване  на 
нововъведенията  в екологическите  характеристики  на жизнения  цикъл  на продуктите . 
В предстоящите  дейности  на Комисията  по отношение  на устойчиво  развитото  
потребление  и производство  ще бъдат  разгледани  начини  за използване  на набор  от 
инструменти  в областта  на продуктовата  политика  по последователен  и съгласуван  
начин , с оглед  постигането  на максимален  цялостен  ефект  на насърчаване  — както  на 
нововъведенията , така също  и на продажбите  на продукти  с по-добри  екологични  
показатели . Тъй като и екомаркировката  е част от този пакет  от инструменти , 
необходимо  е нейното  въздействие  да бъде  оценявано  като част от общото . 
Заключението  на настоящата  оценка  на въздействието  е, че като доброволен  
инструмент , една  променена  схема  за екомаркировка  може  да доведе  до чисти  
стопански  ползи  за икономиката  на ЕС и да доведе  до увеличение  както  на 
конкуренцията , така и на конкурентоспособността . Следователно , екомаркировката  
може  да действа  успешно  в пазарни  условия  и, благодарение  на опростения  подход , 
представлява  образец  на политически  инструмент  за „усъвършенствано  регулиране “.